CELEX: 62018CN0491
Language: sk
Date: 2018-07-27 00:00:00
Title: Vec C-491/18: Návrh na začatie prejudiciálneho konania, ktorý podal Wojewódzki Sąd Administracyjny we Wrocławiu (Poľsko) 27. júla 2018 – Mennica Wrocławska sp. z o.o./Dyrektor Izby Administracji Skarbowej we Wrocławiu

20.1.2020   
            
            
               SK
            
            
               Úradný vestník Európskej únie
            
            
               C 19/6
            
         
      Návrh na začatie prejudiciálneho konania, ktorý podal Wojewódzki Sąd Administracyjny we Wrocławiu (Poľsko) 27. júla 2018 – Mennica Wrocławska sp. z o.o./Dyrektor Izby Administracji Skarbowej we Wrocławiu
      (Vec C-491/18)
      (2020/C 19/07)
      Jazyk konania: poľština
      
         Vnútroštátny súd, ktorý podal návrh na začatie prejudiciálneho konania
      
      Wojewódzki Sąd Administracyjny we Wrocławiu
      
         Účastníci konania pred vnútroštátnym súdom
      
      
         Žalobkyňa: Mennica Wrocławska sp. z o.o.
      
         Žalovaný: Dyrektor Izby Administracji Skarbowej we Wrocławiu
      
         Prejudiciálne otázky
      
      Bránia ustanovenia smernice Rady 2006/112/ES z 28. novembra 2006 o spoločnom systéme dane z pridanej hodnoty (Ú. v. EÚ L 347, 2006, s. 1), najmä jej článok 168, článok 178 písm. a) a článok 226 bod 6 tejto smernice, ako aj zásady systému dane z pridanej hodnoty, najmä zásada daňovej neutrality a zásada proporcionality, vnútroštátnej praxi, podľa ktorej sa odopiera právo na odpočítanie dane z faktúr, v ktorých je nesprávne uvedený druh dotknutých tovarov, hoci zdaniteľná osoba v rámci daňového konania (pred vydaním rozhodnutia v daňovom konaní) poskytla všetky potrebné vysvetlenia a predložila doklady, ktoré preukazujú existenciu a osobitné vlastnosti tovarov, ktoré sú predmetom transakcie, daňové orgány ich potom v daňovom konaní akceptovali a ani nebol zistený daňový podvod?